อุตสาหกรรมท่องเที่ยว กำลังเป็นตัวช่วยของเกาหลีเหนือ
พอพูดถึงเกาหลีเหนือเรานึกถึงอะไร คิม จ็อง-อึน ผู้นำสูงสุดของเกาหลีเหนือคนปัจจุบัน หรือประเทศที่ชอบทดลองอาวุธนิวเคลียร์ แต่มาตอนนี้เราอาจต้องมาคิดใหม่ เพราะตอนนี้เกาหลีเหนือกำลังให้ความสำคัญกับอุตสาหกรรมท่องเที่ยวเพื่อดึงดูดให้นักท่องเที่ยวต่างชาติเข้ามาประเทศมากขึ้น ทำไมเกาหลีเหนือต้องทำแบบนั้น ลงทุนแมนจะเล่าให้ฟัง
2 ม.ค. 2563

อุตสาหกรรมท่องเที่ยว กำลังเป็นตัวช่วยของเกาหลีเหนือ / โดย ลงทุนแมน
พอพูดถึงเกาหลีเหนือเรานึกถึงอะไร
คิม จ็อง-อึน ผู้นำสูงสุดของเกาหลีเหนือคนปัจจุบัน
หรือประเทศที่ชอบทดลองอาวุธนิวเคลียร์
แต่มาตอนนี้เราอาจต้องมาคิดใหม่
เพราะตอนนี้เกาหลีเหนือกำลังให้ความสำคัญกับอุตสาหกรรมท่องเที่ยวเพื่อดึงดูดให้นักท่องเที่ยวต่างชาติเข้ามาประเทศมากขึ้น
ทำไมเกาหลีเหนือต้องทำแบบนั้น ลงทุนแมนจะเล่าให้ฟัง
┏━━━━━━━━━━━━┓
Blockdit โซเชียลมีเดีย รูปแบบใหม่
┗━━━━━━━━━━━━┛
เกาหลีเหนือนับเป็นประเทศที่มีระบบเศรษฐกิจแบบสังคมนิยม ภายใต้ระบบเศรษฐกิจแบบนี้ รัฐบาลจะเป็นเจ้าของปัจจัยการผลิตเป็นส่วนใหญ่
ที่ผ่านมานั้น เกาหลีเหนือมักมีปัญหาเรื่องการทดลองอาวุธนิวเคลียร์ ทำให้มักโดนมาตรการคว่ำบาตรทางเศรษฐกิจจากประเทศฝั่งตะวันตกหลายประเทศ
นอกจากนี้ ในปี 1991 การล่มสลายของสหภาพโซเวียต ทำให้ประเทศที่ปกครองระบบเศรษฐกิจแบบสังคมนิยม ได้รับผลกระทบไปด้วยโดยเฉพาะเกาหลีเหนือ ที่สหภาพโซเวียตให้การสนับสนุนเป็นอย่างดีมาโดยตลอด
เมื่อเป็นแบบนี้ ทำให้เกาหลีเหนือต้องเปิดประเทศมากขึ้น โดยเฉพาะการสร้างความสัมพันธ์ทางเศรษฐกิจด้านต่างประเทศ
ถ้าย้อนกลับไปในช่วงสงครามเกาหลีในช่วงระหว่างปี 1950-1953 มูลค่าเศรษฐกิจของเกาหลีเหนือและเกาหลีใต้นั้นใกล้เคียงกันมาก
แต่เมื่อเทียบกับวันนี้แล้ว ต้องบอกว่าต่างกันคนละเรื่อง
มูลค่า GDP ในปี 2018
เกาหลีเหนือ 970,000 ล้านบาท
เกาหลีใต้ 49,000,000 ล้านบาท
ต่างกัน 50 เท่า
 
GDP เฉลี่ยต่อหัวในปี 2018
เกาหลีเหนือ 38,800 บาท
เกาหลีใต้ 1,000,000 บาท
ต่างกัน 25 เท่า
ปัจจุบัน ส่วนประกอบใน GDP ของเกาหลีเหนือมาจาก 3 ภาคหลักคือ
อุตสาหกรรม 48%
บริการ 30%
เกษตรกรรม 22%
โดยอุตสาหกรรมท่องเที่ยวนับเป็นอุตสาหกรรมเป้าหมายที่รัฐบาลเกาหลีเหนือพยายามนำมาใช้
ทำให้ประเทศเกาหลีเหนือมีการลงทุน พัฒนาแหล่งท่องเที่ยวต่างๆ มาตั้งแต่ปี ค.ศ. 1990
เมื่อเร็วๆ นี้ ทาง คิม จ็อง-อึน มีการทำพิธีเปิด Hot Spring Cultural Recreation Centre ที่ให้บริการร้านสปาและสกีรีสอร์ต ให้แก่นักท่องเที่ยว
โดยโครงการดังกล่าวนับเป็นหนึ่งในโครงการสำคัญของคิม จ็อง-อึน ที่สร้างขึ้นมาเพื่อดึงดูดนักท่องเที่ยวต่างชาติ และสร้างรายได้ให้แก่ประเทศ
ทั้งนี้ GDP ของเกาหลีเหนือติดลบไป 4.1% ในปี 2018 ซึ่งเป็นการลดลงมากที่สุดในรอบกว่า 21 ปี จากมาตรการคว่ำบาตรเกาหลีเหนือ ทำให้ไม่สามารถค้าขายกับต่างประเทศได้ รวมไปถึง ปัญหาภัยแล้งจนกระทบกับภาคเกษตรกรรมของประเทศ
แล้วใครมาเที่ยวเกาหลีเหนือบ้าง?
ถ้าเราคิดว่าเป็นนักท่องเที่ยวจากตะวันตก เราจะคิดผิด
เพราะนักท่องเที่ยวจากประเทศฝั่งตะวันตกมาที่เกาหลีเหนือมีเพียงปีละ 5,000 คน 
แต่ที่น่าสนใจคือ นักท่องเที่ยวกลุ่มที่ใหญ่สุดเป็น นักท่องเที่ยวชาวจีน ที่มีจำนวนมากถึง 350,000 คน
ดูเหมือนว่า ตอนนี้หลายประเทศต้องหันมาใช้อุตสาหกรรมท่องเที่ยว เพื่อช่วยสร้างรายได้ในยามที่อุตสาหกรรมส่วนอื่นๆ กำลังได้รับผลกระทบ
ซึ่งแน่นอนว่า สำหรับเกาหลีเหนือนั้นถือว่าได้เปรียบตรงที่ประเทศนั้นตั้งอยู่ใกล้กับจีน ซึ่งการที่คนจีนมีฐานะที่ดีขึ้น ในอนาคตก็น่าจะส่งผลให้คนจีนไปเที่ยวเกาหลีเหนือกันมากขึ้น..
ปิดท้ายด้วยข้อมูลที่น่าสนใจ
รู้ไหมว่านักท่องเที่ยวจีนนั้นเป็นส่วนสำคัญในการขับเคลื่อนอุตสาหกรรมท่องเที่ยวทั่วโลก รวมถึงประเทศไทย
ปี 2000 มีนักท่องเที่ยวจีนเดินทางไปเที่ยวต่างประเทศ 10.5 ล้านคน
แต่ในปี 2018 จำนวนดังกล่าวเพิ่มขึ้นถึง 150 ล้านคน
แค่จำนวนนักท่องเที่ยวจีนก็มากกว่าประชากรทั้งประเทศไทยอยู่หลายเท่า..
----------------------
Blockdit โซเชียลมีเดีย รูปแบบใหม่
----------------------
References
-
-
-
-
-
-
-
-
-
-
-
-
-
-
-